Breivikbotn
Store norske leksikon,Geografi,Norges geografi,Troms og Finnmark,Hasvik
Breivikbotn er et tettsted i Hasvik kommune i Troms og Finnmark. Tettstedet er ifølge SSBs definisjon 0,3 km², og har 306 innbyggere (2022).
Breivikbotn er et handelssted og fiskevær.Fiskeværet ligger værhardt til ved botnen der fjorden danner ei åpen bukt i Lopphavet på vestsiden av Sørøya. Havna er beskyttet av en kraftig molo. Det går vei fra Breivikbotn til Sørvær via Breivik i vest og til Hasvik på riksvei 882 i sør.Breivikbotn kapell er ei langkirke i tre fra 1959 som er et kulturminne. Kart  Les mer i Store norske leksikon Hasvik Sørøya fiskevær